Beilage II. ' 361 



4. Es ist auch auf allen Perlwassern, doch nur an denen Ortten, da es 

 Muschln gibt, sonnderlich aber den Vngewohnlichen ortten, das Vischen mit dem 

 Angl sowol das Paden, vnnd was dergleichen mehr, angesehen hierunder bald ein 

 annders, mit erheb: vnd durchsuechung der Muschl vorlaufFen khann, abzustelln, 



5. Wo aufVnnsern Perlwassern, Milpäch vorhannden, oder eingelaittet wer- 

 den, Vnnd yedie vnvmbgenkhliche notdurfft erfordert dieselben abzulassen, sollen 

 die Miller schuldig sein, es yedes mahlss ainen Tag. 2. Zuuor, dem Schörgen, in 

 dessen gebiet er gesessen, vnnd derselbe solches alsbald darauf vnsern beambten 

 anZuZaigen , welche volgents die verpflichten Perlvischer abzeordnen , vnd mit 

 Vleiss Zuezesehen haben, auf das hierdurch die Schneggen nit schaden nemmen, 

 oder die Päch gaz Zu truckhen gelegt werden, 



6. Ein gleiche mannung hat es mit dem abkherrn diser Perlpäch, -das solle 

 auch iedesmahlss mit vorwissen beschehen, vnnd sich dessen khainer für sich selbs 

 Zethuen vnderstehen, yedoch Niemand mit dem aufzug oder annderer Verhinderung, 

 durch Vnnsere beambten noch auch dielhenen, so sie derhalb abordnen, in khainen 

 weeg beschw,erdt ; noch an deme was die notdurfft dess ainen vnd andern erfor- 

 dert, geirret werden. 



7 . Jeden orts sollen durch vnnsere Rentmaister auf guetachten der beambten 

 gewisse Perlsuecher verordnet, vnd nit nur in Plosse Pflicht genommen, sonndern 

 Jedem von mehrer Sicherheit wegen, der leibliche Aidt aufgetragen, vnnd von Inen 

 dergestalt wirkhlich gelaistet werden, das sie mit dem Perlbsuech threwlich vmb- 

 geen, vnd nichts vnderschlagen, daneben auch das gannze Jar vber auf die Perl- 

 päch Ir vleissige obacht geben, das schedtliche vnsern beambten Jederzeit vmb 

 wcndtung vnd Vornemung der gebür namhafft machen, vnd durchgeend in allem 

 die schuldigkheit erZaigen wellen, 



8. Das Perlsuechen solle allein Zur Zeit, da die wasser ciain vnd lautter, 

 auch das wetter hell vnd schön ist, geschechen, Vnnd also deren Zeit vnd glegenheit 

 khaine, welche gehertermassen Zum Perlfang dienlich, oder bequemb sein, ver- 

 saumbt werden , gstaltsame sie die Perl Vischer neben Vnnsern beambten , mit 

 vleiss Zu obseruirn, ob es denn Jargengen nach, ainen nassen, oder truckhnen 

 Frieling, auch vil oder wenig himel Thaw gefallen, Vnnd ob sonnderlich gegen 

 abprechenten Tag der himel schönn haitter oder neblig gewest, welches alles sie 

 die beambten nit allain in obacht Zenemen, sonndern auch sich in anstellung des 

 Perlfangs darnach Zerichten, Vnnd hierinnen in alweegen, mit der erfahrnen Perl 

 Vischer guetgedunkhen Zuuerfahrn , Damit der Vncossten nit übl angewendet : 

 vnnd etwa in hebung der Muschl mehr verderbt, als nuzen mit dem fang geschafft 

 werde, 



9. In specie aber wollen wür, das die Vischer Zu halss vnd Khaltenegg vnn- 

 der wehrendem Perlfang, für sich selbst ainige Muschl eröffnen, sonndern alle dise 

 welche aussen an der Schalln ein Zaichen haben, vnnd das sie Perl halten, er- 

 khantlich sein , oder doch nur für solche Vermuettet werden , Zusamen in ein 

 schifflein das nechst bei Inen ob dem wasser stehen khan, bringen, erst hernacher 

 in gegenwerth vnnsers Pflegers vnd Gerichtschreibers daselbst Zu Halss, aufschnei- 

 den vnd ersehen, die darinnen gefundnen Perlein in ein hierzu verordnetes Trichel 

 legen , dasselb neben vnsern Beambten, auch die Perlvischer verpetschirn oder 

 versperrn vnd denn schliessl darZue bei hannden behalten, vnd nach Vollendem 

 Völligen fang, wann vnnser Rentmaister im Vmbritt der ortten khombt, es dem- 

 selben mit gesambter hanndt Zuestellen, Es sollen auch die beambte ain ver- 

 Zaichnuss darzue machen , wieuil Perl der bessern , vnd Mittern gattung Jedes 

 absonderlich seien, welche vnns Er Rentmaister benebens den Perln, gleich wies 

 Ime Zuekhomen, Zu vnnsern aignen hannden Zevberschickhen waiss^ Im fahl 

 aber vor dem Rentmaisterischen vmbrüth yemandts aus vnnsern Hof Camerrhäten, 



